‘Dis koue kos, skat’ – nou op Showmax | Maroela Media
Dis koue kos, skat is ’n romantiese komedie met ’n yslike, warm hart. Showmax se internasionale intekenare kan agteroorsit om aan dié heerlike fliek te smul.
Die fliek is gebaseer op die topverkoper roman deur Marita van der Vyver, en Anna-Mart van der Merwe speel die rol van Clara Brand, ’n vrou wat deur haar middeljarige man (Deon Lotz) ingeruil word vir ’n jong bokkie (Angelique Gerber).
In die nadraai van die egskeiding, begin Clara haar passie vir kookkuns uitleef en uiteindelik ontmoet sy vir Ari (Frank Opperman) ’n man wat met net soveel oorgawe as sy kook – en dan begin die vonke spat!
Regisseur Etienne Fourie (Die windpomp, Liewe Kersfeesvader) het saam met Marita van der Vyver die boek tot draaiboek verwerk, en onder sy regisseurshand lewer die spelers fantastiese vertolkings. Elzabé Zietsman steel die kollig as Clara se beste vriendin Minette, en Riaan Visman en Bouwer Bosch sorg ook vir komiese momente. Dis koue kos, skat is ’n wêreldklas fliek, vergelykbaar met treffers soos Love, Actually en Notting Hill wat jou weer sal laat glo in die liefde – en lus maak vir smaaklike kos!
Hierdie fliek is beskikbaar op Showmax vir kykers in die buiteland. Kry al die vermaak op jou gunstelingtoestel by Showmax: teken nou in of maak gebruik van die gratis proeflopie. Showmax is nou ook gratis beskikbaar as deel van jou DStv Premium-pakket! Klik hier om meer uit te vind.